Ashiyan kaupunki perustettiin vuonna 1940, kun Seidōn kyläkunnalle () myönnettiin kaupunkioikeudet. Samalla se muutti nimensä Ashiyaksi. Se kasvoi voimakkaasti asuinlähiönä 1900-luvun alkupuolelta lähtien useiden Kōben ja Osakan välisten rautatielinjojen rakentamisen ansiosta. Ennen toista maailmansotaa se tunnettiin korkealuokkaisena asuinalueena. Suuri osa kaupungista tuhoutui sodassa, ja 1960-luvulta lähtien sinne on rakennettu korkeita kerrostaloja. 1970-luvulta kaupunki on laajentunut myös Osakanlahden suurille täyttömaa-alueille, joilla asuu noin 20 000 ihmistä. Myös Ashiya kärsi pahoja vaurioita Hanshin-Awajin maanjäristyksessä vuonna 1995. Siinä sai kaupungin alueella surmansa noin 400 henkeä.